Fyrir hverja : Alla þátttakendur Janusar endurhæfingar á Heilsubraut Miðvikudaginn 15. jan. hefst námskeiðið Tómstundir og áhugamál sem verður haldið í Janusi endurhæfingu . Markmið námskeiðsins er að vekja áhuga og auka virkni auk þess að skemmta sér . Einnig að æfa sig að vera í kringum annað fólk og þjálfa þar með félagsfærni . Dagskrá námskeiðsins mun fara fram bæði innan og utan húss . Spiluð verða borðspil , farið í heimsóknir t.d. á söfn eða aðra áhugaverða staði og í göngur og útileiki ef veðrið verður gott . Þátttakendur geta haft áhrif á dagskrá námskeiðsins og er alltaf vel tekið í hugmyndir frá þeim að dagskrárliðum . Námskeiðið hefur áður farið í skemmtilegar göngur og notið þess að vera saman úti , spilað spil og farið í spurningaleiki . Einnig hefur verið farið út úr húsi í keilu og Bogfimisetrið svo dæmi séu tekin . Leiðbeinendur á námskeiðinu eru Edda Rán Jónasdóttir og Elsa Sveinsdóttir .